小酌敬岩梅下和立齋韻  其一
作者：王柏
朝代：宋

paragraphs: 化工忘慘舒，但起姑息念。
一冬漏陽和，未識六花片。
屈指不十日，冉冉歲華禪。
我聞敬岩下，梅英照清淺。
尊酒酌嘉友，薄批明月薦。
披圖論人物，行子戲角戰。
回首九君詠，清賞恨疎遠。
從今蒞新盟，談笑恣雄辨。
多藉冰雪章，細澡塵埃面。
歲歲臘殘時，檢舉舊公案。